Jostein Gaarder er føddur í Oslo í 1952. hann er cand. mag í norskum, idésøgu og religiónsvísindi. Hann hevur undirvíst í fleiri ár á miðnámsskúlum, umframt at hava verið lærari í heimspeki á Fana Fólkaháskúla til 1991, tá ið hann gjørdist rithøvundur burturav. Jostein Gaarder bjóðar lesaranum av í bókum sínum, hann fær lesaran at hugsa um seg sjálvan og tilveru sína. Jostein Gaarder hevði skrivað fleiri lærubøkur um religión og lívsáskoðan, áðrenn hann í 1986 gav út fagurfrøðiligu bókina Diagnosen og andre noveller. Stóra frambrotið byrjaði í 1991, tá ið hann gav út bókina Heimurin hjá Suffíu. Hon var verðins mest selda fagurfrøðiliga bók í 1995 og er gjørd til film, sangleik, sjónvarpsrøð, sjónleik og spæl. Jostein Gaarder er kendur fyri at hava áhuga í umhvørvispurningum og menniskjarættindum. Í 1997 grundaði hann Sofiepriset samn við konu sínari Siri Dannevig. Prísurin verður givin fólki/feløgum hvørt ár, sum hevur gjørt týðandi avrik í umhvørvi og menning. Útgávur: 1996 Jólagátan 1999 Kabálgátan 2002 Sum í spegli, sum í gátu 2004 Heimurin hjá Suffíu 2004 Appilsingentan 2006 Froskaslottið Umrøða/ummæli: Jólagátan Damien Arguimbau: Fra Norge til Bethelhem. Weekendavisen 1. januar 1993